**Sajtóközlemény**

Azonnal közölhető

**A felcsúti Puskás Akadémia utazik a DANONE FOCIKUPA nemzetközi döntőjére, Spanyolországba**

Az egészséges táplálkozásra nevelt a világ legnagyobb U12-es gyermek labdarúgó tornája

Budapest, 2018. június 17. – **A Puskás Akadémia csapata nyerte meg a Danone Focikupa a Gyermekekért torna budapesti, országos döntőjét, így a felcsúti fiatalok képviselhetik Magyarországot a torna jövő évi, spanyolországi nemzetközi döntőjén, amelynek keretében közel 30 ország legjobbjaival küzdhetnek meg az elsőségért. A budapesti döntőn 12 gyermek labdarúgó csapat mérkőzött meg egymással, míg a vendégeket Családi Egészségnap, egészséges táplálkozással kapcsolatos kvízek, testtömegindex-számítás és ügyességi játékok várták. A gyerekek Kiss Lászlóval, a világbajnokságok történetének leggyorsabb mesterhármasát szerző válogatott labdarúgóval, valamint Sass Dani gasztroarccal, a torna nagykövetével is találkozhattak az eseményen.**

**Fókuszban a foci és egészséges táplálkozás**

A Danone Focikupa a Gyermekekért (Danone Nations Cup) a világ legnagyobb, immár 18 éves múltra visszatekintő, professzionális gyermek labdarúgó kupája. A mintegy 30 országban megrendezett eseményen minden évben 2,5 millió gyerek vesz részt.

Budapesten, az országos döntőn a Videoton FC, Orosházi MTK ULE 1913, Szeged 2011, Illés Lurkó, ZTE, Győri ETO, Újpest TE, Békéscsabai Előre SE, HTE Olasz Focisuli, Puskás Akadémia FC, Vasas Kubala Akadémia, DVTK FC csapatai mérkőztek meg egymással az elsőségért. A fináléban a felcsúti Puskás Akadémia csapata győzedelmeskedett, így ők a jövő évi spanyolországi nemzetközi döntőn is bizonyíthatják majd rátermettségüket. A második helyezett a szombathelyi Illés Lurkó, a harmadik pedig a Vasas Kubala Akadémia lett.

A torna célja az volt, hogy a sporton és a labdarúgáson keresztül egészséges életmódra, valamint kiegyensúlyozott táplálkozásra nevelje a gyerekeket. Éppen ezért a Legjobb kapus Lehoczki Bendegúz (Békéscsaba UFC), a Legjobb játékos Krupa Zsolt (Puskás Akadémia) és a Gólkirály Vajda Milán (Vasas Kubala Akadémia) mellett, a tornán az idén először ítélték oda az „Egészség Bajnoka” címet is, amelyet Szalay Kristóf, a DVTK játékosa nyert el. Ő szerepelt ugyanis a legjobban a Danone és a Magyar Dietetikusok Országos Szövetsége által végzett egészség kvízen. A Fair Play egyéni díjat Amhach Arnold (Videoton FC), míg a Fair Play csapat díjat az Orosházi MTK ULE 1913 kapta.

*„A 10-12 éves gyermekek 42%-a mindössze hetente 1-2 alkalommal fogyaszt magas kalciumtartalmú tejet és tejtermékeket, például joghurtot, és akkor is csak a szükséges mennyiség felét”* – mondta Gyergyói-Szabó Anita, a Danone külső kommunikációs menedzsere, utalva a focikupában résztvevő, mintegy 800 gyermek körében végzett tavalyi felmérés legfontosabb eredményére.

*„Vállalatunknak kiemelt célja, hogy nap mint nap tegyünk a saját és bolygónk egészségéért, ezt fogalmaztuk meg az ’Egy életünk van és egy bolygónk’ küldetésünkben. Hisszük, hogy az egészséges életvitelhez a kiegyensúlyozott táplálkozás elengedhetetlen,* *melyhez a környezet védelmére is szükség van. Éppen ezért az idei eseményen nagy hangsúlyt fektetünk arra, hogy a gyermekeket és a meccsekre kilátogató családokat egészséges táplálkozásra oktassuk és neveljük”* – tette hozzá.

**Családi Egészségnap: tanácsadás és testtömegindex-számítás a pálya mentén**

A Danone Focikupa a Gyermekekérttorna budapesti döntőjén több mint 40 mérkőzést szurkolhattak végig a nézők. A mérkőzésekre és az azokhoz kapcsolódó Családi Egészségnapra a Nagycsaládosok Országos Egyesületének helyi tagszervezeteit is meghívta a Danone.

Az eseményre kilátogató nagycsaládok és a pályákon játszó gyermekek szülei és családtagjai az Egészségnap keretében táplálkozással kapcsolatos kvízeket tölthettek ki és testtömegindex-számításon és ügyességi játékokban vehettek részt, valamint hasznos táplálkozási tanácsokkal is ellátták őket a szakértők.

**Nyilasi, Dárdai, Zidane**

A Danone Focikupa a Gyermekekért tornát az Emberi Erőforrások Minisztériuma, valamint Szeged, Pécs, Miskolc és Debrecen Megyei Jogú Városok Önkormányzatai is támogatták, emellett sztárlabdarúgók is a program mellé álltak. A kupa nemzetközi nagykövete már több mint 10 éve a legendás labdarúgó, Zinedine Zidane. Magyarországon a Danone Focikupa a Gyermekekért fővédnöke immár harmadik éve Nyilasi Tibor, az MLSZ elnökségi tagja. A gyerekek a torna döntőjén Kiss Lászlóval, a világbajnokságok történetének leggyorsabb mesterhármasát szerző válogatott labdarúgóval, valamint Sass Dani gasztroarccal, a program tiszteletbeli nagykövetével is találkozhattak.

Az országos döntő végeredménye:

1. Puskás Akadémia (Felcsút)

2. Illés Lurkó UFC (Szombathely)

3. Vasas Kubala Akadémia (Budapest, XIII. kerület)

4. ETO FC (Győr)

5. Békéscsaba UFC

6. Videoton FC (Székesfehérvár)

7. DVTK FC (Diósgyőr)

8. ZTE Akadémia (Zalaegerszeg)

9. HTE Olasz Focisuli (Hajdúböszörmény, Debrecen)

10. Szeged 2011

11.Újpesti Torna Egylet (UTE)

12. Orosházi MTK ULE 1913

**További információ:**

**Tölgyi Krisztina**

Premier Next Communications

Tel.: 1/483-1860 vagy 30/915-9002

E-mail: tolgyi@premiercom.hu